cyanic-selkie/wikianc huggingface dataset:
ნიუ-იორკის სამხატვრო აკადემია
ისტორია და დაარსება
მინიატიურა|[[ენდი უორჰოლი (1928-1987) ნიუ-იორკის სამხატვრო აკადემიის დამაარსებელი]] 1982 წელს ენდი უორჰოლის და სხვა გავლენიანი მხატვრების, კოლექციონერების და მეცენატთა მიერ დაარსებული აკადემია პირველი და ყველაზე მნიშვნელოვანი სამაგისტრო სასწავლებელია აშშ-ში, სადაც ყურადღება გამახვილებულია ადამიანის სხეულზე. აკადემიის გამორჩეული პროფესორ-მასწავლებლები, მოწვეული ხელოვნებათმცოდნეები, ლექტორები და მასტერ კლასების ინსტრუქტორები ცნობილ მხატვრებს წარმოადგენენ. დაარსების დღიდან აკადემია ჩამოყალიბდა არაკომერციულ დაწესებულებად, სადაც ფუნქციონირებს ქვეყანაში ერთადერთი ფიგურატიული მხატვრობის სამაგისტრო სასწავლებელი და ფიგურატიული მხატვრობის ყველაზე მდიდარი ბიბლიოთეკა, სადაც ხორციელდება მუდმივად განვითარებადი სასწავლო პროგრამა, ტარდება მასშტაბური გამოფენებისა და ლექციების სერიები და ასევე ისეთი ღონისძიებები, როგორიცაა Take Home a Nude. და Tribeca Ball
მისია
დაარსების დღიდან ნიუ-იორკის სამხატვრო აკადემიაში მიმდინარეობს ნიჭიერი მხატვრების იდნივიდუალური ხედვის ჩამოყალიბება ფიგურატიული მხატვრობის, ფერწერის, გრაფიკის და ქანდაკების უძველესი ტრადიციების საფუძველზე აქტუალური თანამედროვე ხელოვნების განვითარების გზით.
ნიუ-იორკის სამხატვრო აკადემიაში ისწავლება ფიგურატიული ხელოვნება და ხელოვნების ისტორია. ორწლიანი პროგრამის წარმატებით დასრულების შემდეგ აკადემია კვალიფიციურ სტუდენტებს ანიჭებს სახვითი ხელოვნების მაგისტრის ხარისხს, რომელიც მოიცავს გრაფიკას,ფერწერას და ქანდაკებას.
ხელოვნების მაგისტრის სტუდიაში გრაფიკის, ფერწერის და ქანდაკების დაუფლების ტრადიციამ გაუძლო დროის გამოცდას, რომლის შედეგად მიღებული ცოდნა და უნარები თაობიდან თაობას გადაეცემა. სახვითი ხელოვნების აკადემისეული სამყარო ემყარება სამ ძირითად ქვაკუთხედს, ფიგურატიულ მხატვრობას, ფერწერას და ქანდაკებას. აღნიშნული დისციპლინების დაუფლება მნიშვნელოვანია მხატვრის ინდივიდუალური ხედვის და, საბოლოო ჯამში, აქტუალური თანამედროვე ხელოვნების ფორმირებისთვის.
მდებარეობა და არქიტექტურა
მინიატიურა|მარცხნივ|[[მანჰეტენი, ნიუ-იორკი]] ნიუ-იორკის სამხატვრო აკადემია მდებარეობს მანჰეტენზე, ფრანკლინის ქუჩაზე, ტრიბეკის რაიონში. აკადემია წარმოადგენს სამაგისტრო სასწავლებელს, სადაც სახვითი ხელოვნების ტექნიკის ინტენსიურ კურსთან ერთად აქტიურად იკითხება ლექციები ხელოვნებათმცოდენობის დისციპლინებში. აკადემიაში სტუდენტები ეუფლებიან ტრადიციულ ხერხებს და ტექნიკას.
ნიუ-იორკის ტრიბეკის რაიონში მდებარე აკადემიაში განთავსებულია ასზე მეტი სამხატვრო სახელოსნო, აუდიტორიები, თაბაშირის ნატურიდან ხატვის ოთახები და „უილკინსონ ჰოლი“ — უნიკალური 3240 მ² ე.წ. „ივენთ რუმი“ ორიგინალური დეკორატიული კორინთული სვეტებით, პარკეტის იატაკით, 20 მ სიმაღლის ჭერით, მართვადი განათებით და სტაციონარული აკუსტიკური სისტემით. უილკინსონ ჰოლი შეიძლება გამოიყენებულ იქნეს კორპორაციული და არაკომერციული ღონისძიებებისთვის, მათ შორის, ლექციებისთვის, სამხატვრო აუქციონებისთვის, წვეულებებისთვის, საქველმოქმედო სადილებისთვის და ახალი პროდუქტის პრეზენტაციებისთვის.
აკრედიტაცია
2013 წლის მაისში აკადემიამ მიიღო აკრედიტაცია ხელოვნების და დიზაინის სასწავლებლების ეროვნული ასოციაციისაგან (NASAD). 1994 წლის 24 ივნისს აკადემიას მიენიჭა აბსოლუტური ქარტია ნიუ-იორკის შტატის უნივერსიტეტის რეგენტთა საბჭოს მიერ. აკადემია, როგორც ინსტიტუცია აკრედიტებულია სახელმწიფო აკრედიტაციის გამცემი ორგანიზაციების - რეგენტთა საბჭოსა და განათლების კომისრის მიერ.
აკადემია ამჟამად
ნიუ-იორკის პრესტიჟული სამხატვრო აკადემია შემოქმედებით და ინტელექტუალურ ცენტრს წარმოადგენს მაღალკვალიფიციური არტისტებისთვის და ერთადერთი უმაღლესი საგანმანათლებლო დაწესებულებაა აშშ-ში, რომელიც ანიჭებს სახვითი ხელოვნების მაგისტრის ხარისხს ანატომიურ და ფიგურატიულ მხატვრობაში.
აკადემიური პერსონალი
აკადემიაში მოღვაწე პროფესიონალი მხატვრები და გამოცდილი პედაგოგები მონაწილეობენ მნიშვნელოვან გამოფენებში, არიან მრავალი პუბლიკაციის ავტორები და ჯილდოს მფლობელები და გაერთიანებულები არიან სხვადასხვა პროფესიულ ორგანიზაციებში. ფაკულტეტებზე ძირითადი ყურადღება ეთმობა სასწავლო პროგრამას, რომლის მიზანია უზრუნველყოს სტუდენტების მიერ სხვადასხვა დარგში ხარისხიანი განათლების მიღება. პროფესორ-მასწავლებლებისა და სტუდენტების რაოდენობრივი თანაფარდობა საშუალებას იძლევა სამჯერ მეტი ყურადღება დაეთმოს ინდივიდუალურ სწავლებას, რითაც აკადემია გამორჩეულია სხვა სამხატვრო სასწავლებლებისგან.
ლექციათა მიმდინარეობა
აკადემიაში მუდმივად ტარდება ლექციები, რომლებსაც ვიზუალური საშუალებების გამოყენებით წარმართავენ სახვითი ხელოვნების გამოჩენილი წარმომადგენლები, მეცნიერები და ხელოვნებათმცოდნეები. აღნიშნული საჯარო ღონისძიებების შედეგად სტუდენტები ეცნობიან ახალ იდეებს, ყოველდღიურად იღრმავებენ აკადემიურ ცოდნას და იღებენ გადაწყვეტილებებს, რომლებიც სტუდიური პრაქტიკისა და სწავლების საშუალებით ხორციელდება.
გამოფენები
აკადემია აქტიურად ეწევა საგამოფენო საქმიანობას. ყოველწლიური პრეზენტაციები მოიცავენ სახვითი ხელოვნების მაგისტრების და ასპირანტების ნამუშევრების გამოფენებს და ასევე საზაფხულო გამოფენებს, სადაც აკადემიის სტუდენტების და ყოფილი სტუდენტების ნამუშევრებია წარმოდგენილი. პერიოდულად, აკადემია მასპინძლობს მოძრავ გამოფენებს, რომელშიც მონაწილეობენ მხატვრები მსოფლიოს სხვადასხვა კუთხეებიდან, მათ შორის, აშშ-დან, ლათინური ამერიკიდან, სამხრეთ აზიიდან და ევროპიდან. აკადემიის სტუდენტების ნამუშევრები მუდმივად არის გამოფენილი აკადემიის შენობაში სპეციალურად ამ მიზნით გამოყოფილ ადგილებში.
ანატომიის კურსი
ანატომიის დისციპლინა მოიცავს ოთხი კურსისგან შემდგარ პროგრამას. იგი სტუდენტებს აძლევს საშუალებას დაეუფლონ სიღრმისეულ ცოდნას სამხატვრო ანატომიაში, რომელსაც სტუდენტები მომავალში გამოიყენებენ საკუთარ ხელოვნებაში ან უნივერსიტეტში პედაგოგიური მოღვაწეობისთვის. ანატომიის პროგრამა გულისხმობს სწავლების სამ სხვადასხვა მეთოდს: სტრუქტურულ ანატომიას, რომელიც სწავლობს ჩონჩხს, კუნთოვან სტრუქტურებს, დაჯგუფებებს და კინესთეტიკურ ფუნქციებს; ანატომიურ ხატვას, რომელიც აერთიანებს ლექციებს პერცეფციული (შემეცნებითი) ხატვის შესახებ და ეკორშეს, რომელიც მოიცავს გამოქანდაკებას ანატომიური მოდელისა, რომელიც გამოსახავს ადამიანის ჩონჩხს ღია კუნთოვანი სტრუქტურით. აკადემია სტუდენტებს რეგულარულად უტარებს სპეციალურ კურსებს ცხოველის ანატომიასა და სხვა დისციპლინებში.
ხატვა-გრაფიკის კურსი
რენესანსის ეპოქაში ხატვა-გრაფიკა სახვითი ხელოვნების ფუნდამენტად ითვლებოდა. დღემდე ასეა ნიუ-იორკის აკადემიაშიც. გრაფიკული ხელოვნების პროგრამა სტუდენტებს სთავაზობს ადამიანის სხეულის ხატვის ინტენსიურ კურსს, რომელიც მოიცავს მრავალფიგურიანი კომპოზიციის, ბუნებრივ და სინთეტიკურ მეთოდებს. აკადემიაში განსაკუთრებული ყურადღება ეთმობა ისეთ დისციპლინებს, როგორიცაა ხაზოვანი პერსპექტივა და თაბაშირის მოდელების ხატვა, რომელიც ცხადყოფს თუ როგორ აბსტრაგირდება და ტრანსფორმირდება რეალობა მხატვრულ ფორმად.
ფერწერის კურსი
ფერწერის ტექნიკური, ფორმალური და კონცეპტუალური მხარე ფერწერის სასწავლო პროგრამის საფუძველს წარმოადგენს. ჩვენი ინტენსიური ორწლიანი პროგრამა აერთიანებს ისტორიულ და თანამედროვე მეთოდოლოგიებს.ზოგადი სტუდიური სწავლების პროცესი იწყება პირდაპირი, აღქმაზე დაფუძნებული ხერხებით, გრძელდება არაპირდაპირი ხერხებით და ხორციელდება სახვითი აგების სინთეტიკურ ფორმებით. დამოუკიდებელ ნამუშევრებს სისტემატურად აფასებენ ცნობილი მოწვეული მხატვრები და აკადემიის პროფესორ-მასწავლებლები აზრთა გაცვლისა და დისკუსიების სხვადასხვა ფორმით.
გრავიურის კურსი
გრავიურის და ესტამპის პროგრამა შედგება სამი კურსისგან. აღნიშნული კურსის დახმარებით სტუდენტები იღრმავებენ ცოდნას ლითოგრაფიაში, გრავიურაში (ინტალია), რელიეფურ გრაფიკაში და მონოტიპიაში, რომელსაც ისინი იყენებენ, როგორც თავიანთ შემოქმედებაში, ასევე საუნივერსიტეტო დონეზე პედაგოგიურ მოღვაწეობაში. ხსენებული კურსის განხორციელება შეიძლება მოხდეს გრაფიკაზე, ფერწერაზე და ქანდაკებაზე აუცილებელი კონცენტრირების პარალელურად. გრავიურის და ესტამპის პროგრამის მიზანია ხელი შეუწყოს გრავიურის და ესტამპის ხელოვნების მრავალსაუკუნოვანი ტრადიციის და სტუდენტის ინდივიდუალური შემოქმედებითი ხედვის განვითარებას და, ასევე, აკადემიის ფიგურატიული ხელოვნების კურსის შენარჩუნებას.
ქანდაკების კურსი
ქანდაკების პროგრამის საფუძველს წარმოადგენს ადამიანის ფიგურის ხელით გამოქანდაკების ტრადიცია. სხეულზე უშუალო დაკვირვება ანატომიური სტრუქტურის შესწავლასთან ერთად ფორმის ჩამოყალიბებასთან დაკავშირებული რთული გამოწვევების გადაწყვეტას ემსახურება. ცნობილ ფიგურატიულ მოქანდაკეებთან დისკუსიები და მათი მხრიდან კრიტიკა და შეფასებები ხელს უწყობენ დიალოგს ექსპრესიის, მეტაფორის და გამოსახვის როლის ირგვლივ თანამედროვე ხელოვნების მუდმივად ცვალებად კონტექსტში.
არჩევითი სასწავლო პროგრამა
სტუდენტთა სასწავლო პროგრამაში ასევე შედის: ხატვა (ფერწერა/გრაფიკა) მეტროპოლიტენ მუზეუმში, ციფრული 3-D მოდელირება, ილუსტრაცია, შერეული მედია ანიმაცია, გრავიურა მულტი-მედია, ალქიმიური ფერწერა, ფსიქოდინამიური ფერწერა, სკულპტურის რელიეფი, წარმოსახვითი ფერწერა, ფერწერის ფერთა თეორია, ნარატიული ხატვა, გრავიურის სემინარი, ფიგურა ლითოგრაფიაში, სხეულის ხატვა, ხატვის ტექნიკის ისტორია, ქანდაკების კომპოზიციისა და ტექნიკის ისტორია, მხატვრული ანატომია (ეკორშე I და ეკორშე II), პროფესიული პრაქტიკები, შედარებითი ანატომია, ინტალია, ფერწერის ისტორია, ადამიანი და მხეცი (Man & Beast), პორტრეტი ფერწერაში, ფიგურა ფერწერასა და გრაფიკაში და სხვ.
აკადემიის ყოფილი სტუდენტების ასოციაცია
ნიუ-იორკის სამხატვრო აკადემიის ყოფილი სტუდენტების ასოციაციას მჭიდრო ურთიერთობები აქვს აკადემიის სტუდენტებთან და პროფესორ-მასწავლებელთა კოლექტივთან. იგი მხარში უდგას აკადემიას მისი ძირითადი მიზნების განხორციელებაში — აზიაროს სტუდენტები იმ ღირებულებებს და უნარ-ჩვევებს, რომლებიც აუცილებელია აქტუალური თანამედროვე ხელოვნების ნიმუშების შესაქმნელად ადამიანის სხეულის შესწავლის საფუძველზე. ასოციაცია ასევე აძლევს სტუდენტებს ფანტასტიკურ შესაძლებლობებს მიიღონ მონაწილეობა სხვადასხვა გამოფენებში, პროფესიულ პრაქტიკულ სემინარებში და სხვა სოციალურ ღონისძიებებში, დაამყარონ ურთიერთობა ხელოვნების ცნობილ კრიტიკოსებთან.
აკადემია და აკადემიის ყოფილი სტუდენტების ასოციაცია პროფესიულ დახმარებას უწევენ აკადემიის კურსდამთავრებულებს, კერძოდ, აწვდიან მათ ინფორმაციას აკადემიის და ყოფილი სტუდენტების მიმდინარე და დაგეგმილი საქმიანობის შესახებ, უშვებენ ყოველთვიურ საინფორმაციო ბიულეტენს, რომელშიც იბეჭდება ინფორმაცია პოტენციური სამუშაო ადგილების შესახებ. აკადემიის მიერ ორგანიზებულ ლექციებსა და ღონისძიებებში მონაწილეობის გარდა, ყოფილი სტუდენტების ნამუშევრები სისტემატურად არის წარმოდგენილი ისეთ გამოფენებზე, როგორიცაა ყოველწლიური საზაფხულო გამოფენა-კონკურსი და სამხატვრო წვეულება და აუქციონი Take Home a Nude.
ბიბლიოთეკა
ნიუ-იორკის სამხატვრო აკადემიის ბიბლიოთეკაში დაცულია წერილობითი, ვიზუალური და ელექტრონული რესურსები, რომლებიც აკმაყოფილებენ აკადემიის პერსონალისა და სტუდენტების ინტელექტუალურ და შემოქმედებით მოთხოვნილებებს.
სპეციალიზირებული კოლექციების, ბიბლიოგრაფიული ინსტრუქტაჟის და შესანიშნავი მომსახურების წყალობით ბიბლიოთეკა ის ადგილია, სადაც ხდება ტექნიკური დაოსტატება, კრიტიკული კვლევა და იდეების გენერაცია, რომლის მეშვეობითაც სტუდენტები ეუფლებიან პროფესიულ ცოდნას, რაც აუცილებელია მათი შემოქმედებითი ზრდისთვის.
ბიბლიოთეკაში შეკრებილია სახვით ხელოვნებასთან დაკავშირებული ლიტერატურა და მასალები და სპეციალურად შერჩეული სამაგისტრო პროგრამისათვის განკუთვნილი ფონდები.
ბიბლიოთეკის აღჭურვილობა
ბიბლიოთეკა აღჭურვილია Mac და PC კომპიუტერებით, სკანერებით და აუდიო-ვიზუალური მოწყობილობით. მსხვილფორმატიანი ფერადი პრინტერებით. ფერადი პრინტერებით და კოპირების დანადგარებით. ბიბლიოთეკაში არის ინტერნეტთან წვდომის საშუალება და WiFi მთელ შენობაში. ხელმისაწვდომია ელექტრონული ლიტერატურა და მონაცემთა ბაზები, მათ შორის ციფრული გამოსახულებების ბიბლიოთეკა (ხელმისაწვდომი აკადემიის მთელ შენობაში). აგრეთვე არის ფაილები აკადემიის პროფესორ-მასწავლებლებისა და ყოფილი სტუდენტების შესახებ (განცხადებები, პრეს რელიზები, ბროშურები, მოსაწვევები, გამოფენების კატალოგები და ა.შ.) და აკადემიის არქივებისა და რარიტეტული (იშვიათი) წიგნების კოლექცია (შეზღუდული წვდომა).
წვდომა და სამუშაო საათები
ბიბლიოთეკა ღიაა ნიუ-იორკის აკადემიის სტუდენტებისთვის, პროფესორ-მასწავლებლებისთვის და ყოფილი სტუდენტებისთვის. იგი განთავსებულია ფრანკლინ სთრითზე მდებარე შენობის პირველ სართულზე. სასწავლო დღეებში ბიბლიოთეკა მუშაობს ორშაბათიდან პარასკევის ჩათვლით 9:00-დან 21:30 საათამდე, ხოლო შაბათ-კვირას - 12:00-დან 17:00 საათამდე. სამუშაო საათები შეზღუდულია ზამთრის და ზაფხულის არდადეგების დროს. ვიზიტორმა მეცნიერებმა თავიანთი ვიზიტის შესახებ წინასწარ უნდა შეატყობინონ აკადემიის ბიბლიოთეკარს და უნდა შეიძინონ სააღრიცხვო ბარათი ფილიალ ბიბლიოთეკაში „METRO“.
აკადემიის სამეცნიერო შრომების მომზადების ცენტრი
სამეცნიერო ინსტრუქტაჟის გარდა, აკადემიის სამეცნიერო შრომების მომზადების ცენტრი ეხმარება სტუდენტებს სახვითი ხელოვნების დარგში სამეცნიერო შრომების მომზადებასა და დაწერაში. აღნიშნული მოიცავს მოკლე საინფორმაციო ფურცელს, დამხმარე ინსტრუქტაჟს ფორმულირების წესების და ნაშრომის მომზადებასთან დაკავშირებული მოთხოვნების შესახებ.
სტუდენტთა საქმეების დეპარტამენტი
სტუდენტთა საქმეების დეპარტამენტის დანიშნულებაა დაეხმაროს სტუდენტებს განახორციელონ მათ მიერ დასახული აკადემიური და პროფესიული მიზნები და ხელი შეუწყოს მათ ინდივიდუალურ, ინტელექტუალურ და სოციალურ განვითარებას პროგრამებისა და მომსახურების ფართო სპექტრის საფუძველზე.
სასერთიფიკატო პროგრამები
სასერთიფიკატო პროგრამები განკუთვნილია იმ ადამიანებისთვის, რომლებიც ისწრაფვიან დაეუფლონ სიღრმისეულ ცოდნას სახვითი ხელოვნების სფეროში და ჩაწდვნენ თანამედროვე გამომსახველობითი ხელოვნების ისტორიულ წინამძღვრებს. სტუდენტები გაიღრმავებენ თავიანთ ცოდნას და კვალიფიკაციას ისეთ გარემოში, რომელიც ხელს უწყობს მათ შემოქმედებით და ინტელექტუალურ განვითარებას.
თითოეული პროგრამა მოიცავს რვა არასადიპლომო კურსს, რომლებიც განსაზღვრული იქნება სტუდენტების ინდივიდუალური შემოქმედებითი მიზნებისა და აკადემიაში მიღების მომენტში მათი ცოდნისა და უნარის შეფასების საფუძველზე. სტუდიურ მეცადინეობებთან ერთად, საჭიროა ყველა სტუდენტმა გაიაროს ხელოვნების და კულტურის კურსი, რომლის მიზანია წარსულისა და აწმყოს შესწავლა და, შესაბამისად, სტუდენტის მიერ მიმდინარე და მომავალი სამუშაოების ერთიან კონტექტსტში განხილვა.
სქოლიო
კატეგორია:ხელოვნების სკოლები ნიუ-იორკში კატეგორია:სკოლები მანჰეტენში
Artpop
Artpop (სტილისტურად ARTPOP) — ამერიკელ პოპ მომღერალ ლედი გაგას რიგით მესამე სტუდიური ალბომი, იგი გამოიცა 2013 წლის 6 ნოემბერს ხმის ჩამწერ ლეიბლზე Streamline და Interscope Records. ალბომზე მუშაობა დაიწყო 2011 წელს ალბომ Born This Way-ს მინი პრომო ტურნეს ფარგლებში და გაგრძელდა 2013 წლამდე როდესაც გაგა მოგზაურობდა მსოფლიოს გარშემო ტურით Born This Way Ball, ალბომზე მუშაობა ასევე გაგრძელდა გაგას ბარძაყის ოპერაციის შემდგომ გამოსაჯამრთებელ პერიოდში, რომლის დროსაც მთლიანად შეიცვალა ალბომის კონცეფცია.
გაგა ალბომს აღწერს როგორც „ვარჰოლის საპირისპირო“ მოვლენა პოპ კულტურაში. მან ჩანაწერზე ითანამშრომლა დიდი ხნის პარტნიორებთან — პოლ "DJ White Shadow" ბლერი და RedOne, ასევე ახალ პროდიუსერებთან — Zedd და Madeon. ლირიკული თემები ტრიალებს დიდების, სიყვარულის, სექსის, ფემინიზმის, საკუთარი თავის გაძლიერების, დამოკიდებულების დაძლევის და მედიის გარშემო, მასში მრავლადაა გამოყენებული პერსონაჟები რომაული და ბერძნული მითოლოგიებიდან. ალბომში შესულია დუეტი R&B მომღერალ რ. კელისთან და რეპერებთან — T.I., Too Short და Twista.
ალბომის მხარდასაჭერად გამსვლამდე ერთი დღით ადრე გაგამ ნიუ-იორკში უმასპინძლა ორ დღიან ღონისძიებას — artRave, სადაც შეასრულა რამდენიმე სიმღერა ალბომიდან და ასევე შედგა ალბომის ყდაზე გამოსახული ჯეფ კუნსის მიერ შექმნი გაგას გიგანტური სკულფტურის პრეზენტაცია. ჩანაწერმა კრიტიკოსების მხრიდან შერეული შეფასება დაიმსახურა, მიუხედავად ამისა ალბომმა კომერციულ წარმატებას მიაღწია და მისი დებიუტი აშშ-ის ბილბორდ 200-ში შედგა პირველი პოზიცია. ჩანაწერმა ასევე დაიკავა პირველი პოზიცია ხუთზე მეტ ქვეყანაში მათ შორის დიდ ბრიტანეთში და იაპონიაში. 2014 წლის მოცაცემებით ალბომი მსოფლიოს მასშტაბით გაყიუდლია 2.5 მილიონ ეგზემპლარზე მეტი რაოდენობით.
ალბომის პირველმა სინგლმა Applause კრიტიკოსების მხრიდან დადებითი შეფასებები დაიმსახურა და შევიდა ოცზე მეტი ქვეყნის ათეულში, მათ შორის აშშ-ის ბილბორდის ცხელ ასეულში დაიკავა მე-4 პოზიცია. დამატებით ალბომიდან ასევე გამოიცა ორი სინგლი — Do What U Want, G.U.Y. და ორი პრომო სინგლი — Venus, Dope. ალბომის მხარდასაჭერი მეოთხე მსოფლიო ტურნე — artRAVE: The ARTPOP Ball დაიწყო 2014 წლის მაისში და დამთავრდა იმავე წლის ნოემბერში, ტურნეს შემოსავალმა შეადგინა 83 მილიონ აშშ დოლარი.
სინგლები
Applause — ალბომის პირველი სინგლი, თავდაპირველად სიმღერის პრემიერა დაგეგმილი იყო 2013 წლის 19 აგვისტოს, თუმცა პრემიერამდე ერთი კვირით ადრე ინტერნეტში არალეგალურად გავრცელდა სიმღერის ნაწყვეტები და ლეიბლის გადაწყვეტილებით მისი პრემიერა შედგა 12 აგვისტოს, ხოლო რადიოებს ოფიციალურად 19 აგვისტოს დაემატა. სიმღერა არის ნაზავი ელექტრო-პოპის და ევროდენსის. კრიტიკოსების მხრიდან სიმღერამ დაიმსახურა დადებითი შეფასება და მათ აღნიშნეს, რომ სიმღერაზე იგრძნობა ენი ლენოქსის და დევიდ ბოუის გავლენა. სიმღერა შევიდა 20-ზე მეტი ქვეყნის ათეულში, მათ შორის აშშ-ის ბილბორდის ცხელ ასეულში დაიკავა მე-4 პოზიცია ხოლო ბილბორდის კლუბური დენს სიმღერების ჩარტში პირველი პოზიცია. ასევე 19 აგვისტოს შედგა სიმღერის ოფიციალური მუსიკალური ვიდეოს პრემიერა რომელიც გადაღებულია შვედი ფოტოგრაფი დუეტის ინეზ და ვინუტის მიერ, ვიდეო შთაგონებულია სხვადახსვა ხელოვნების ნიმუშებით, მათ შორის არის რენესანსის ეპოქის მხატვარ სანდრო ბოტიჩელის ცნობილი ტილო „ვენერას დაბადება“, ენდი უორჰოლის ნამუშევრები და ჯონ გალიანოს 2009 წლის მოდის ჩვენება. ამერიკის ხმისჩამწერი კომპანიების ასოციაციის მიერ სიმღერა სერტიფიცირებული იქნა სამმაგი პლატინით.
Do What U Want — ალბომის მეორე სინგლი. 2013 წლის 21 ოქტომბერს სიმღერა თავდაპირველად გამოიცა როგორც ალბომის პირველი პრომო სინგლი, კომერციული წარმატების შემდგომ სიმღერა დასახელდა როგორ ალბომის ოფიციალური მეორე სინგლი და ჩაანაცვლა სიმღერა Venus რომელიც უკვე დაანონსებული იყო მეორე სინგლად. Do What U Want ჩაწერილია დუეტში R&B მომღერალ რ. კელისთან ერთად რის გამოც მასზე იგრძნობა R&B გავლენა რომელსაც თან ახლავს 80-იანი წლების სინთპოპის ელემენტები. სიმღერამ გამოსვლისთანავე კრიტიკოსების მხრიდან დაიმსახურა დადებითი შეფასება და შევიდა ათზე მეტი ქვეყნის ათეულში, ხოლო აშშ-ის ბილბორდის ცხელ ასეულში დაიკავა მე-13 პოზიცია. სიმღერაზე მუსიკალური ვიდეო გადაიღო ამერიკელმა ფოტოგრაფმა ტერი რიჩარდსონმა რომლის პრემიერა დაგეგმილი იყო 2013 წლის დეკემბერში, თუმცა მოგვიანებით ვიდეოს გამოშვება უცნობი მიზეზების გამო გაუქმდა. 2014 წლის ივნისში ინტერნეტში გავრცელდა კადრები ვიდეოდან. ამერიკის ხმისჩამწერი კომპანიების ასოციაციის მიერ სიმღერა სერტიფიცირებული იქნა პლატინით.
G.U.Y. — ალბომის მესამე სინგლი, რომელიც აშშ-ში გამოიცა 2014 წლის 8 აპრილს. კრიტიკოსების მხრიდან მიიღო შერეული შეფასება, მათ შეაქეს მელოდია და გაგას ვოკალი, მაგრამ გააკრიტიკეს სიმღერის ტექსტში გამოყენებული სტერეოტიპები. კომერციული თვალსაზრისით იგი მიიჩნევა გაგას ყველაზე წარუმატებელ სინგლად, აშშ-ის ბილბორდის ცხელ ასეულში დაიკავა 76-ე პოზიცია. სიმღერაზე მუსიკალური ვიდეო თავად გაგამ გადაიღო კალიფორნიის შტატის ქალაქ სან-საიმონში მდებარე ლენდმარკის ვილაში Hearst Castle. ვიდეოს დასაწყისში გაგა არის მითოლოგიური ფრინველ ფენიქსის როლში და ნაჩვენებია თუ როგორ დაეცა იგი და შემდგომ როგორ აღსდგა თავის მიმდევრებთან ერთად ნეპტუნის აუზში. ძალების აღდგენის შემდგომ გაგა იწყებს შურისძიებას იმ მამაკაცების მიმართ, რომლებსაც იგი მხოლოდ ფულის გამო სჭირდებოდათ და მისი დაცემის შემდგომ მიატოვეს. გაგა ცვლის მათ კლონით სახელად G.U.Y. რომელშიც გაერთიანებულია იესო ქრისტეს, მაჰათმა განდის, მაიკლ ჯექსონის და ჯონ ლენონის დნმ. კლიპის დასასრულს გაგა ათავისუფლებს მუსიკალურ ინდუსტრიას და ქმნის საზოგადოებას, რომელიც ემსახურება ხელოვნებას.
ალბომის გამოსვამდე რამდენიმე კვირით ადრე მის მხარდასაჭერად ასევე გამოიცა ორი პრომო სინგლი — Venus და Dope, ამ უკანასკნელმა აშშ-ის ბილბორდის ცხელ ასეულშ დაიკავა მე-8 პოზიცია რითიც გახდა გაგას რიგით მე-13 სიმღერა რომელიც შევიდა ცხელი ასეული ათეულში.
სქოლიო
კატეგორია:ლედი გაგას ალბომები კატეგორია:2013 წლის ალბომები კატეგორია:Interscope Records-ის ალბომები კატეგორია:ალბომები რიკ რუბინის პროდიუსერობით კატეგორია:ალბომები დავიდ გეტას პროდიუსერობით კატეგორია:ალბომები will.i.am-ის პროდიუსერობით
ატირაუს საერთაშორისო აეროპორტი
ატირაუს საერთაშორისო აეროპორტი (Атырау халықаралық әуежайы) (IATA: GUW, ICAO: UATG) — საერთაშორისო აეროპორტი ყაზახეთში. მდებარეობს ქალაქ ატირაუდან ჩრდილო-დასავლეთით 8 კმ-ში. აეროპორტი წარმოადგენს Air Astana-სა და SCAT-ის ჰაბს.
ფოქრ-სეპასარი
ფოქრ-სეპასარი (Փոքր Սեպասար) — სოფელი სომხეთში, შირაკის პროვინციაში. მდებარეობს ზღვის დონიდან 1 990 მეტრზე. 2008 წლის მონაცემებით, მოსახლეობა 216 ადამიანს შეადგენდა, სიმჭიდროვე 24 ადამიანი კმ²-ზე. ფართობი 9.02 კმ²-ია.
რესურსები ინტერნეტში
კატეგორია:შირაკის პროვინციის სოფლები
I.E.M. (ალბომი)
I.E.M. — ბრიტანელი მუსიკოს სტივენ უილსონის პროექტ Incredible Expanding Mindfuck-ის სადებიუტო ალბომი. იგი თავდაპირველად, 1996 წელს, გამოიცა ლეიბლ Chromatic Records-ზე, 500 ასლის ოდენობით. ვრცელი CD გამოცემა გამოვიდა Delerium Records-ზე 1998 წელს. ალბომი აგრეთვე შეტანილია 2010 წლის კრებულში Complete I.E.M, ორიგინალურ გრამფირფიტაზე წარმოდგენილი სიმღერების მსგავსი სიით.
სიმღერების სია
ყველა სიმღერის ავტორი: სტივენ უილსონი
უესტპორტი (ახალი ზელანდია)
უესტპორტი (Westport) — ქალაქი უესტ-კოსტის რეგიონში, სამხრეთ კუნძულზე, ახალ ზელანდიაში.
2013 წლის აღწერის მონაცემებით ქალაქის მოსახლეობა 4035 კაცს შეადგენს.
ჰრაირ მკოიანი
ჰრაირ მკოიანი (Հրայր Մկոյան; დ. 2 სექტემბერი, 1986) — სომეხი ფეხბურთელი. არის სომხეთის ნაკრების და ირანული „ესტეგლალის“ მცველი.
კარიერა
მკოიანს კარიერის დიდი ნაწილი სომხურ კლუბებში აქვს გატარებული, ასევე ნათამაშები აქვს რუსეთის, ჩეხეთის და ირანის ჩემპიონატში.
სქოლიო
კატეგორია:დაბადებული 1986 კატეგორია:სომეხი ფეხბურთელები კატეგორია:დაბადებული 2 სექტემბერი
ოტაკი (მოლდოვა)
ოტაკი (Otac) — სოფელი მოლდოვაში, რეზინის რაიონში. მდებარეობს ზღვის დონიდან 251 მეტრზე. 2004 წლის მონაცემებით, მოსახლეობა 667 ადამიანს შეადგენდა.
რესურსები ინტერნეტში
კატეგორია:რეზინის რაიონის სოფლები
Ѿ
Ѿ, ѿ — ძველი კირილური ასო.
რესურსები ინტერნეტში
კატეგორია:კირილური ლიგატურები
ფოქრაშენი
ფოქრაშენი (Փոքրաշեն) — სოფელი სომხეთში, შირაკის პროვინციაში. მდებარეობს ზღვის დონიდან 1 900 მეტრზე. 2008 წლის მონაცემებით, მოსახლეობა 211 ადამიანს შეადგენდა, სიმჭიდროვე 192 ადამიანი კმ²-ზე. ფართობი 1.1 კმ²-ია.
რესურსები ინტერნეტში
კატეგორია:შირაკის პროვინციის სოფლები
ადამიანის უფლებები მალდივის რესპუბლიკაში
მინი|[[მალდივის რესპუბლიკა|მალდივის რესპუბლიკის დროშა]] მინი|[[მალდივის რესპუბლიკა|მალდივის რესპუბლიკის გერბი]] ადამიანის უფლებები მალდივის რესპუბლიკაში — არქიპელაგური ერი 417,000 მაცხოვრებლით, ინდოეთის სუბკონტინენტის სანაპიროებთან. 2011 წელს თავისუფალი მსოფლიოს მოხსენებაში Freedom House-მა მალდივის კუნძულები აღწერა როგორც „ნაწილობრივ თავისუფალი“, ამტკიცებდა, რომ რეფორმის პროცესი შეჩერდა, რომელიც 2009 და 2010 წლებში მიიწევდა წინ. შეერთებული შტატების დემოკრატიის, ადამიანის უფლებებისა და შრომის ბიურო თავის 2012 წლის ანგარიშში აცხადებს ქვეყანაში ადამიანის უფლებათა პრაქტიკის შესახებ, რომ ყველაზე მნიშვნელოვანი პრობლემებია კორუფცია, რელიგიური თავისუფლების არარსებობა, ქალთა მიმართ ძალადობა და არათანაბარი მოპყრობა.
ისტორია და პოლიტიკური ვითარება
1980 წელს ნასირის მომხრეთა გადატრიალების მცდელობის შემდეგ, მთავრობამ დააპატიმრა ოპოზიციურად განწყობილი ადამიანები და მათი ცოლ-შვილი შინაპატიმრობაში მოათავსეს. სამოქალაქო ავიაციის ყოფილი დირექტორი - გადაასახლეს დაუსახლებელ ატოლში „ათი წლით და ერთი დღით“.
რელიგიის თავისუფლება
კონსტიტუციაში ნათქვამია, რომ ყველა მალდიველი უნდა იყოს სუნიტი მუსლიმი. 2011 წლის 14 დეკემბერს ათი კაციანი ჯგუფი თავს დაესხა მშვიდობიან დემონსტრანტებს მალეში. სუფი ისმაილ ხილათ რაშიდს თავის ქალის მოტეხილობა ჰქონდა და მოგვიანებით დააპატიმრეს, რადგან მისი შემწყნარებლობის მოწოდებები არაკონსტიტუციური იყო. არანაირი მცდელობა არ ყოფილა თავდამსხმელების დასაპატიმრებლად. 2012 წლის 5 ივნისს რაშიდს დაარტყეს კისერში. „რეპორტიორები საზღვრების გარეშე“ აცხადებენ, რომ როგორც ჩანს, მას განზრახ მიაყენეს დაზიანება მისი ჟურნალისტიკური საქმიანობისთვის. მალდივის მთავრობის მინისტრმა დაგმო თავდასხმა, მაგრამ ასევე დასძინა, რომ „ჰილათს უნდა სცოდნოდა, რომ იგი რამდენიმე ექსტრემისტის სამიზნე გახდა. . . ჩვენ არ ვართ სეკულარული ქვეყანა. როდესაც თქვენ საუბრობთ რელიგიაზე, ყოველთვის იქნება რამდენიმე ადამიანი, ვინც არ ეთანხმება ამას.“
ისლამურ საქმეთა სამინისტრო ერთადერთი ორგანოა, რომელიც აძლევს ლიცენზიას იმამებს და ქადაგებები უნდა დამტკიცდეს წინასწარ. ისინი ასევე აკონტროლებენ რელიგიურ განათლებას და აქვთ ძალა, გააძევონ ნებისმიერი არამუსლიმი. არამუსლიმი უცხოელები საკუთარ რელიგიას პირადად უნდა ასრულებდნენ.
სიტყვის თავისუფლება
ცილისწამება და მეტყველება „ისლამის პრინციპების საწინააღმდეგოდ“ უკანონოა.
მედია და ცენზურა
2008 წელს გამოჩნდა მალდივის პირველი კერძო სატელევიზიო არხები. 2010 წლის აგვისტოში თავს დაესხნენ კერძო არხ ვილა TV-ს, ხოლო ჟურნალისტებს თავს დაესხა პოლიცია 2010 წლის ოქტომბრის პოლიტიკური პროტესტის გაშუქების გამო. ოპოზიციური ვებ–გვერდების ნახვა შესაძლებელია ქვეყანაში, მაგრამ ზოგიერთი ქრისტიანი მისიონერული ვებგვერდი დაბლოკილია ისლამურ საქმეთა სამინისტროს მიერ.
უმცირესობათა და ქალთა უფლებები
პარლამენტში არის ხუთი ქალი. ქალებს წიგნიერების დონე 98%-ია.
2011 წელს ოთხი პოლიციელი გაათავისუფლეს, მაგრამ მათთვის ოფიციალურად არ წაუყენებიათ ბრალი. ქალი, რომელიც მოძრაობდა მალეში, პოლიციამ აიძულა ტანსაცმელი გაეხადა. მას სექსუალური და ფიზიკური შეურაცხყოფა მიაყენეს და დააგდეს ქუჩაში.
ვინაიდან სახელმწიფო ნაწილობრივ იყენებს შარიათის კანონს ზოგიერთ საკითხში, ჰომოსექსუალობა უკანონოა. სასჯელი მამაკაცებისთვის არის ცხრა თვიდან ერთ წლამდე თავისუფლების აღკვეთა, ან 10–დან 30-მდე წკეპლა. სასჯელი ქალებისთვის არის ცხრა თვიდან ერთ წლამდე შინაპატიმრობა.
სქოლიო
კატეგორია:მალდივი კატეგორია:ადამიანის უფლებები
გავარდნილები
„გავარდნილები“— 2008 წლის ქართული ანიმაციური ფილმი. ფილმი არის ეკრანიზაცია აკა მორჩილაძის „ცეცხლისმფრქვევლებისა“, რომელიც თავის მხრივ დაფუძნებულია რეალურ ისტორიაზე, რომელიც მოხდა 1923 წელს გურიაში. ბოლშევიკი სამხედრო ხელმძღვანელი ალექსანდრე ობოლაძე ტერაქტის შედეგად მოკლა დევნილმა ფირალმა გოგია ღლონტმა.
რესურსები ინტერნეტში
კატეგორია:2008 წლის ანიმაციური ფილმები კატეგორია:ქართული ანიმაციური ფილმები კატეგორია:ისტორიული ფილმები კატეგორია:ქართულ რომანებზე დაფუძნებული ფილმები კატეგორია:დავით სიხარულიძის ფილმები კატეგორია:რეალურ მოვლენებზე დაფუძნებული ფილმები
რევაზ ხაზარაძე
რევაზ ხაზარაძე (დ. 21 სექტემბერი, 1933, ქუთაისი) — ქართველი გეოლოგი, მეცნიერი, პედაგოგი და სპორტსმენი. გეოლოგია-მინერალოგიის მეცნიერებათა დოქტორი.
ბიოგრაფია
1957 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ინჟინერ-გეოლოგის სპეციალობით.
1958-1959 წლებში მე-7 რაიონის ექსპედიცია, სსრკ გეოლოგიისა და წიაღისეულთა დაცვის სამინისტროს მე-4 გეოლოგიური სამმართველო, ინჟინერ-გეოლოგი. 1959-1974 წლებში საქართველოს მეცნიერებათა აკადემიის ვახუშტი ბაგრატიონის გეოგრაფიის ინსტიტუტი, უმცროსი მეცნიერ-თანამშრომელი. 1974-1984 წლებში უფროსი მეცნიერ-თანამშრომელი. 1989-1993 წლებში გეომორფოლოგიისა და პალეოგეოგრაფიის განყოფილების ხელმძღვანელი. 1993-2001 წლებში პალეოგეოგრაფიის ლაბორატორიის ხელმძღვანელი. 1984-2006 წლებში წამყვანი მეცნიერ-თანამშრომელი. 1984-2005 წლებში დირექტორის მოადგილე სამეცნიერო დარგში. 2001-2006 წლებში მეოთხეული გეოლოგიის განყოფილების ხელმძღვანელი. 2006-2015 წლებში თბილისის სახელმწიფო უნივერსიტეტის ვახუშტი ბაგრატიონის გეოგრაფიის ინსტიტუტი უფროსი მეცნიერ-თანამშრომელი, ფიზიკური გეოგრაფიის განყოფილება. 2015-2017 წლებში მთავარი მეცნიერ-თანამშრომელი, ფიზიკური გეოგრაფიის განყოფილება. 2018 წლიდან — მთავარი მეცნიერ-თანამშრომელი, ფიზიკური გეოგრაფიის განყოფილება. 1956 წლიდან ეწევა ალპინისტურ საქმიანობას. დაპყრობილი აქვს კავკასიონის, პამირის, ტიან-შანის, ალპების მრავალი მწვერვალი. არის სსრ კავშირის მრავალგზის ჩემპიონი და პრიზიორი. მისი სამეცნიერო კვლევის ძირითადი მიმართულებები: საქართველოსა და მიმდებარე რეგიონების გეოგრაფიული გარემოს წარმოშობისა და განვითარების კანონზომიერებანი. საქართველოს მეოთხეული ნალექების გენეზისი და სედიმენტაციის პირობები პალეოგეოგრაფიული რეკონსტრუქციით. საქართველოს მაღალმთიანი რეგიონების სოციალურ-ეკონომიკური განვითარების პრობლემები და მათი გადაჭრის გზები. გამოქვეყნებული აქვს სამეცნიერო ნაშრომები, მათ შორის, უცხო ენებზეც. მიღებული აქვს სახელმწიფო ჯილდოები, მათ შორის ამერიკის ბიოგრაფიული ინსტიტუტის ოქროს მედალი (2006).
რესურსები ინტერნეტში
კატეგორია:ქართველი გეოლოგები კატეგორია:ქართველი პედაგოგები კატეგორია:ქართველი სპორტსმენები კატეგორია:ქუთაისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
Friends (სკუტერის სიმღერა)
"Friends" — გერმანული ჯგუფ სკუტერის სიმღერა. გამოვიდა 1995 წლის 11 მაისს, როგორც ჯგუფის პირველი სტუდიური ალბომის ...and the Beat Goes On! მესამე სინგლი.
სიმღერა აღსანიშნავია იმით, რომ მასში პირველად ჯგუფის ისტორიაში მისამღერში გამოიყენება ქალის ვოკალი, აწეული ტონალობით.
რესურსები ინტერნეტში
კატეგორია:1995 წლის სინგლები კატეგორია:1994 წლის სიმღერები კატეგორია:სკუტერის სიმღერები
ახალუბნის ქუჩა
ახალუბნის ქუჩა — ქუჩა თბილისში, ისნის რაიონში (ელია); საინგილოს ქუჩიდან ფშავის ქუჩამდე. ქუჩის კონტურები თბილისის 1924 წლის გეგმაზეც არის მონიშნული. ახალუბანი, ამ სახელწოდების რამდენიმე პუნქტია საქართველოში. შესაძლებელია სახელწოდება დაკავშირებული იყოს ახალი უბნის განაშენიანებასთან.
ლიტერატურა
კატეგორია:ისნის რაიონის ქუჩები
ძიუდოს ევროპის ჩემპიონატი 2014: კაცები, გუნდური
ძიუდოს 2014 წლის ევროპის ჩემპიონატის გუნდური ეტაპი კაცებში გაიმართება 27 აპრილს.
წინამძღვრიანთკარის სასოფლო-სამეურნეო ტექნიკუმი
წინამძღვრიანთკარის სასოფლო-სამეურნეო ტექნიკუმი — საქართველოში პირველი სასოფლო-სამეურნეო სკოლა, რომელიც დაარსებულია 1883 წელს ილია წინამძღვრიშვილის თაოსნობითა და მოწინავე ქართველი ინტელიგენციის მხარდაჭერით მცხეთის მუნიციპალიტეტის სოფელ წინამძღვრიანთკარში.
სკოლაში სწავლა იაკობ გოგებაშვილის მიერ შედგენილი წესდებით და ნიკო ცხვედაძის მიერ შემუშავებული პროგრამებით მიმდინარეობდა. სკოლაში ისწავლებოდა შემდეგი საგნები: მიწათმოქმედება, მებაღეობა, მევენახეობა, მეღვინეობა, მებოსტნეობა, მეაბრეშუმოება, მესაქონლეობა, მეფრინველეობა, მეფუტკრეობა და მეტყევეობა.
1924 წელს სკოლას დაემატა სპეციალური კლასი და სასოფლო-სამეურნეო სასწავლებელი ეწოდა, 1928 წლიდან უკვე წინამძღვრიანთკარის ცენტრალური საცდელ-საჩვენებელი სასოფლო-სამეურნეო სასწავლებელი ეწოდება. 1933 წლიდან სასწავლებელს ეწოდა სასოფლო-სამეურნეო ტექნიკუმი, ხოლო 1966 წლიდან ეწოდება წინამძღვრიშვილის სახელობის წინამძღვრიანთკარის საბაზო სასოფლო-სამეურნეო ტექნიკუმი.
2014 წლის 17 ივნისს საქართველოს განათლებისა და მეცნიერების მინისტრის ბრძანებით დაფუძნდა საჯარო-სამართლის იურიდიული პირი — ილია წინამძღვრიშვილის სახელობის საზოგადოებრივი კოლეჯი.
2015 წლის 22 მაისს მიენიჭა კულტურული მემკვიდრეობის უძრავი ძეგლის სტატუსი, ხოლო 2020 წლის 29 ოქტომბერს საქართველოს მთავრობის დადგენილების თანახმად მიენიჭა ეროვნული მნიშვნელობის კატეგორია.
სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
ტე-ანაუ
ტე-ანაუ (Te Anau) — ქალაქი სამხრეთ კუნძულზე, ახალ ზელანდიაში. ქალაქი მდებარეობს ტე-ანაუს ტბის სამხრეთ-აღმოსავლეთ სანაპიროზე.
2013 წლის აღწერის მონაცემებით ქალაქის მოსახლეობა 1911 კაცს შეადგენს.
ქალაქში განვითარებულია ტურიზმი, კერძოდ, ფიორდლანდის ეროვნულ პარკს უამრავი ტურისტი სტუმრობს.
სქოლიო
კატეგორია:ახალი ზელანდიის ქალაქები
პერენი (რეზინის რაიონი)
პერენი (Pereni) — სოფელი მოლდოვაში, რეზინის რაიონში. მდებარეობს ზღვის დონიდან 136 მეტრზე. 2004 წლის მონაცემებით, მოსახლეობა 583 ადამიანს შეადგენდა.
რესურსები ინტერნეტში
კატეგორია:რეზინის რაიონის სოფლები
ბუდუხები
ბუდუხები — კავკასიის რეგიონში ერთ-ერთ ყველაზე მაღალ ადგილას მცხოვრები ხალხი. მთიელები ცხოვრობენ აზერბაიჯანის ტერიტორიაზე.
ბუდუხები აზერბაიჯანის შაჰდაღის მთებში მცხოვრები მცირერიცხოვანი ხალხია. ადმინისტრაციულად ბუდუხების სოფელი ბუდუხი ყუბის რაიონს ეკუთვნის. ბუდუხები აზერბაიჯანის ბარის რამდენიმე სოფელშიც ცხოვრობენ, სადაც მთიდან გვიან არიან გადასახლებული. ბუდუხები საბჭოთა პერიოდში ცალკე ეთნოსად არ აღირიცხებოდნენ; მათ აზერბაიჯანელებად წერდნენ.
დღეს ბუდუხების რაოდენობა დაახლოებით 3 ათასი კაცია. 1886 წლის საოჯახო სიების თანახმად, სოფელ ბუდუხში 369 კომლი იყო აღრიცხული. მათი რაოდენობა კი დღეს 2625 კაცს შეადგენს. 1910 წლის კავკაზსკი კალენდრის მიხედვით, სოფელ ბუდუხში 2165 კაცი მკვიდრობდა, თუმცა ისინი ლეზგიებისადმი იყვნენ მიკუთვნებულნი. ბუდუხური ენა კავკასიურ ენათა ლეზგიურ ჯგუფს მიეკუთვნება. ის უმწერლობო ენაა. აღნშნულ ბუდუხურ ენას დიალექტები არა აქვს, გენეტიკურად ახლოსაა კრიწულ ენასთან. 1950-იან წლებში ბუდუხში თუ 500 კომლი იყო, დღეს მათი რაოდენობა მხოლოდ 50-ის ფარგლებშია. ამას გზების ცუდი მდგომარეობით ხსნიან. სოფელში აღარც ერთი მაღაზია აღარაა და სოფლები თითქმის მოწყვეტილია გარესამყაროს. მოსახლეობას პროდუქტების საყიდლად 50-კილომეტრიან უგზოობის გადალახვა უხდებათ. ინტერნეტ-საიტებზე არსებულ წერილებში სინანულია გამოთქმული იმის შესახებ, რომ ბუდუხების ძველი ტრადიციები და ენა დღეს აღარავის აინტერესებს.
ბუდუხების ძირითადი სამეურნეო საქმიანობა მეცხოველეობა იყო. სოფელ ბუდუხის ირგვლივ მდიდარი საძოვრები და სათიბები არსებობდა. ბუდუხები უპირატესობას მეცხვარეობას ანიჭებდნენ. 1929 წელს სოფელ ბუდუხში დაახლოებით 11 220 სული ცხვარი ჰყავდათ. ისინი ცხვარს ამთაბარებდნენ. ბუდუხებში მიწათმოქმედებას დამხმარე ხასიათი ჰქონდა და მეორეხარისხოვან დარგად ითვლებოდა. ბუდუხები ქსოვდნენ ფარდაგებს, ხალიჩებს, წინდებს, გრძელყელიან წინდებს.
ბუდუხის რაიონი ექვსი უბნისაგან შედგებოდა. ბუდუხი ერთ სასოფლო თემს წარმოადგენდა. ბუდუხში ქორწინება მშობლების ნებასურვილის თანახმად ხდებოდა. იცოდნენ ქალის ოჯახისთვის გამოსასყიდის გადახდა. ქორწინება ენდოგამიური ხასიათის იყო. უპირატესობას ანიჭებდნენ კუზენურ ქორწინებებს. XIX-XX საუკუნეების მიჯნაზე ქალებისათვის საქორწინო ასაკი დაახლოებით 14-15 წლით იყო განსაზღვრული, კაცებისათვის კი პირიქით 18-20 წელი. აღსანიშნავია, ის ფაქტი, რომ დანიშნული ახალგაზრდები ხშირად 3-5 წლის შემდეგ ქორწინდებოდნენ. ამ ხნის განმავლობაში კაცის მხარე, ოჯახის წევრები ყველა დღესასწაულზე ქალის ოჯახს საჩუქრებს უგზავნიდა. თუმცა დანიშნული გოგონა საქმროს ნათესავებისაგან თავს საგულდაგულოდ მალავდა. ცნობისთვის უფროსი ძმის გარდაცვალების შემთხვევაში, უცოლო უმცროსი ძმა ვალდებული იყო ქვრივზე დაქორწინებულიყო. იგივე წესი ვრცელდებოდა დაქვრივებულ მამაკაცზეც, ის ცოლის გაუთხოვარ უმცროს დაზე ქორწინდებოდა. ბუდუხები მუსლიმი სუნიტები არიან. შემორჩენილი იყო წარმართული რწმენაწარმოდგენებიც, თაყვანს სცემდნენ ხეებს, ბუჩქებსა და ტყეებს. ჰქონდათ თავიანთი პანთეონი, სადაც არაერთი ღვთაება შედიოდა.
К̆
კოდების ცხრილი
აღნიშნული გრაფემა წარმოადგენს, ორი გრაფემის, „К“-სა და „“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
კატეგორია:კირილური ასოები
სალუტი (სომხეთი)
სალუტი (Սալուտ) — სოფელი სომხეთში, შირაკის პროვინციაში. მდებარეობს ზღვის დონიდან 2 100 მეტრზე. 2008 წლის მონაცემებით, მოსახლეობა 112 ადამიანს შეადგენდა, სიმჭიდროვე 20 ადამიანი კმ²-ზე. ფართობი 5.5 კმ²-ია.
რესურსები ინტერნეტში
კატეგორია:შირაკის პროვინციის სოფლები
სიონისტური საოკუპაციო მთავრობა
სიონისტური საოკუპაციო მთავრობა (Zionist occupation government; აბრევიატურა — ZOG) — ანტისემიტური კონსპირაციული თეორია, რომლის თანახმადაც „ებრაელი აგენტები“ საიდუმლოდ აკონტროლებენ დასავლეთის ქვეყნების მთავრობებს. ზოგჯერ გამოიყენება ვარიანტი „ებრაული საოკუპაციო მთავრობა“..
ტერმინი გამოიყენება რადიკალური მემარჯვენე ან ანტისემიტური ჯგუფების მიერ შეერთებულ შტატებსა და ევროპაში, ულტრანაციონალისტების (ჯგუფი „Память“) მიერ რუსეთის ფედერაციაში და სხვადასხვა რადიკალური მემარჯვენე ორგანიზაციების („Freemen“, „Identity Christians“, „ოდინისტები“ და „კუ კლუქს კლანი“) მიერ.
„სიონისტურ საოკუპაციო მთავრობას“ არ აქვს არაფერი საერთო სიონიზმთან, რომელიც გამოხატავს მხარდაჭერას ისრაელის ტერიტორიაზე ებრაული სახელმწიფოს არსებობის მიმართ. ამ კონტექსტში, სიტყვა სიონისტი მოკლებულია ტრადიციულ მნიშვნელობას და განიზრახავს, წარმოაჩინოს ებრაელები როგორც შეთქმულები, რომელთაც სურთ მსოფლიოს კონტროლი (როგორც ნათქვამია „სიონისტ ბრძენთა პროტოკოლში“).
სქოლიო
კატეგორია:შეთქმულების თეორიები კატეგორია:ანტისემიტიზმი
ჭიათურის შავი ქვის მომპოვებელი საზოგადოება
ჭიათურის შავი ქვის მომპვებელი საზოგადოება — ჭიათურაში მანგანუმის (შავი ქვის) მოპოვებას იწყებს 1879 წლიდან, რომლის ინიციატორიც ქართველი მწერალი აკაკი წერეთელი იყო.
ისტორია
ჭიათურის საბადოს ტერიტორია თავდაპირველად 10 სოფელს მოიცავდა. უტრანსპორტობისა და უგზოობის გამო, მოპოვებული მადანი დანიშნულების ადგილამდე ხშირად ვერ აღწევდა. მიუხედავად ამისა, ქართველ მწერალთა ნაწილმა 1894 წელს გაიყვანა ჭიათურა-შორაპნის რკინიგზის ვიწრო ლიანდაგი.
პირველმა მსოფლიო ომმა, დარდანელის სრუტის ჩაკეტვის გამო, ძლიერ შეუშალა მწარმოებლებს ხელი მანგანუმის საზღვარგარეთ გატანაში. 1918 წლისათვის, მწარმოებლების უმეტესი ნაწილი ერთ სააქციო საზოგადოებაში გაერთიანდა. მათი კაპიტალი 30 მილიონ ოქროს მანეთს შეადგენდა და აერთიანებდა 165 საწარმოს. ჭიათურაში არსებული 22 ფირმიდან, 6 წარმოადგენდა ქართველთა საკუთრებას, მათ შორის იყო ჭიათურის შავი ქვის მომპოვებელი საზოგადოება. მრეწველთა საზოგადოების ჩამოყალიბების შემდეგ, ქართული მანგანუმი უმსხვილესი საწარმო გახდა.
1919 წელს ჭიათურის მანგანუმის ექსპორტზე მონოპოლია გამოცხადდა. ექსპორტის უფლება მიენიჭა საზოგადოება „ჩემოს“. 1919 წელს გაიტანეს 2,6 მილიონნი ტონა მანგანუმი, ხოლო 1920 წელს — 12 მილიონი ტონა. შავი ქვის მრეწველთა საზოგადოება აქტიურად ეწეოდა საქველმოქმედო სამიანობას, აფინანსებდა სტუდენტების საზღვარგარეთ სწავლას. 1918 წელს, შავი ქვის მრეწველთა საბჭომ გადაწყვეტილება მიიღო და წიგნსაცავი და ლაბორატორია აჩუქა ახლად დაარსებულ თბილისის სახელმწიფო უნივერსიტეტს.
გასაბჭოების შემდეგ, საბჭოთა ხელისუფლება აქტიურად ჩაერია ჭიათურის მანგანუმის მოპოვებაში. 1925 წელს, შავი ქვის მრეწველთა საზოგადოებამ და ორგანიზაცია „ჩემო“-მაც არსებობა შეწყვიტა. საბჭოთა ხელისუფლებამ, მანგანუმის მოპოვების უფლება 20 წლით გადასცა ამერიკულ კომპანია „ჰარიმანს“, თუმცა, ეს თანამშრომლობა მხოლოდ სამი წელი გაგრძელდა.
ლიტერატურა
კატეგორია:საქართველოს კომპანიები კატეგორია:ჭიათურა
ბალხაშის აეროპორტი
ბალხაშის აეროპორტი (IATA: BXH, ICAO: UAAH) — აეროპორტი ყაზახეთში. მდებარეობს ქალაქ ბალხაშიდან ჩრდილო-აღმოსავლეთით 6 კმ-ში. აეროპორტი სამოქალაქოსთან ერთად სამხედრო დანიშნულებისაცაა და წარმოადგენს ყაზახეთის სამხედრო-საჰაერო ძალების ბაზას.
სქოლიო
კატეგორია:ყაზახეთის აეროპორტები
Hearts of Iron IV
თამაში პირველად ფორმალურად ანონსირებული იყო 2014 წლის იანვარს და სავარაუდო გამოსვლის თარიღი იყო 2015 წლის პირველი კვარტალი, შემდეგ ეს იყო გადადებული მეორე კვარტალზე. E3-ზე კი დადასტურებული იყო თამაშის გადადება სხვადასხვა პრობლემების გამო. 2016 წლის 15 მარტს საბოლოოდ იყო გამოცხადებული 2016 წლის 6 ივნისი გამოსვლის თარიღად რომელიც ოპერაცია ოვერლორდის 72 წლის თავი იყო.
სქოლიო
კატეგორია:გრანდ სტრატეგიის თამაშები
რუნდუ
რუნდუ (Rundu) — მოსახლეობის რაოდენობის მიხედვით სიდიდით მეორე ქალაქი ნამიბიაში, აღმოსავლეთი კავანგოს რეგიონის ადმინისტრაციული ცენტრი. ქალაქში 2011 წლის აღწერით ცხოვრობს 63 431 ადამიანი. ფართობი — 164,1 კმ². დაარსდა 1936 წელს.
გეოგრაფია
ქალაქი მდებარეობს ანგოლის საზღვართან. დასახლებული პუნქტის ცენტრის სიმაღლე შეადგენს ზღვის დონიდან 1105 მეტრს.
დემოგრაფია
ქალაქის მოსახლეობის რაოდენობა წლების მიხედვით :
დამეგობრებული ქალაქები
რუნდუ დამეგობრებულია შემდეგ ქალაქებთან:
სქოლიო
კატეგორია:ნამიბიის ქალაქები
მიფრინავენ წეროები
მიფრინავენ წეროები (Летят журавли) — მიხეილ კალატოზიშვილის ფილმი მეორე მსოფლიო ომის შესახებ. ფილმს საფუძვლად უდევს ვიქტორ როზოვის პიესა „მარად ცოცხალნი“. მოგებული აქვს ოქროს პალმის რტო კანის კინოფესტივალიზე.
რესურსები ინტერნეტში
კატეგორია:1957 წლის ფილმები კატეგორია:სსრკ-ის ფილმები კატეგორია:რუსულენოვანი ფილმები კატეგორია:მოსფილმის ფილმები კატეგორია:მიხეილ კალატოზიშვილის ფილმები კატეგორია:პიესებზე დაფუძნებული ფილმები კატეგორია:ოქროს პალმის რტოს მფლობელი ფილმები
ახალქალაქის ქუჩა
ახალქალაქის ქუჩა — ქუჩა თბილისში, ნაძალადევის რაიონში (ნაძალადევი); მერაბ ქავთარაძის ქუჩიდან ხევსურეთის ქუჩამდე. წარმოიქმნა XX საუკუნის 30-იან წლებში და 40-იან წლებამდე საწყობის II ქუჩა ერქვა.
ლიტერატურა
კატეგორია: ნაძალადევის რაიონის ქუჩები
Endless Summer (სკუტერის სიმღერა)
"Endless Summer" — გერმანული ჯგუფ სკუტერის სიმღერა. გამოვიდა 1995 წლის 24 ივლისს, როგორც ჯგუფის პირველი სტუდიური ალბომის ...and the Beat Goes On! მეოთხე სინგლი. ბრიტანეთში იგი მოხვდა EP-ში Move Your Ass.
სიმღერების სია
{|
რესურსები ინტერნეტში
კატეგორია:1995 წლის სინგლები კატეგორია:1994 წლის სიმღერები კატეგორია:სკუტერის სიმღერები
სარაგიუღი
სარაგიუღი (Սարագյուղ) — სოფელი სომხეთში, შირაკის პროვინციაში. მდებარეობს ზღვის დონიდან 2 150 მეტრზე. 2008 წლის მონაცემებით, მოსახლეობა 197 ადამიანს შეადგენდა, სიმჭიდროვე 56 ადამიანი კმ²-ზე. ფართობი 3.5 კმ²-ია.
რესურსები ინტერნეტში
კატეგორია:შირაკის პროვინციის სოფლები
პეჩიშტე
პეჩიშტე (Pecişte) — სოფელი მოლდოვაში, რეზინის რაიონში. მდებარეობს ზღვის დონიდან 207 მეტრზე. 2004 წლის მონაცემებით, მოსახლეობა 1 914 ადამიანს შეადგენდა.
რესურსები ინტერნეტში
კატეგორია:რეზინის რაიონის სოფლები
კრომველი (ახალი ზელანდია)
კრომველი (Cromwell) — ქალაქი ცენტრალურ ოტაგოში, ახალ ზელანდიაში. 2013 წლის აღწერის მონაცემებით ქალაქის მოსახლეობა შეადგენს 4143 კაცს. ქალაქს სახელი ეწოდა, ინგლისელი სამხედრო და პოლიტიკური მოღვაწის, ოლივერ კრომველის პატივსაცემად. კრომველში არის განვითარებული მიწათმოქმედება, მებაღეობა, მევენახეობა და ტურიზმი, რის გამოც ქალაქს უწოდებენ „სამხრეთის ხილის თასს“.
სქოლიო
კატეგორია:ახალი ზელანდიის ქალაქები
გალმა
გალმა (Gəlmə) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 	 2,142 კაცი.
ახალციხის ქუჩა
ახალციხის ქუჩა — ქუჩა თბილისში, ჩუღურეთის რაიონში (ახალი კუკია); გიორგი ჩიტაიას ქუჩიდან რკინიგზამდე. წარმოიქმნა XIX საუკუნეში. ადრე მთის ქუჩა ერქვა. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ახალციხის შესახვევი.
ლიტერატურა
კატეგორია:ჩუღურეთის რაიონის ქუჩები
გალმა
რესურსები ინტერნეტში
კატეგორია:ზარდაბის რაიონის სოფლები
მატვეევ-კურგანის პავლე ტაგანროგელის ეკლესია
მატვეევ-კურგანის პავლე ტაგანროგელის ეკლესია (Церковь Павла Таганрогского) — მართლმადიდებლური ეკლესია მატვეევო-კურგანის რაიონის სოფელ მატვეევ-კურგანში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.
მისამართი: 346970, რუსეთი, როსტოვის ოლქი, მატვეევო-კურგანის რაიონი, სოფელი მატვეევ-კურგანი, სადოვაიის ქუჩა № 2.
ისტორია
1999 წელს დასახლება მატვეევ-კურგანის მოსახლეობამ როსტოვისა და ნოვოჩერკასკის მთავარეპისკოპოს პანტელეიმონს სთხოვა მიეცა კურთხევა და ჩაეტარებინათ ადგილობრივი მრევლის საზოგადოების დამფუძნებელი კრება. მთავარეპისკოპოსის თანხმობა მიიღეს და მატვეევო-კურგანის ოლქის წინამძღვარმა ნიკოლაი ჩერნიავსკიმ ჩამოაყალიბა სამრევლო საზოგადოება.
საზოგადოების ზეციური მფარველი გახდა ამავე წელს წმინდანად შერაცხული პავლე ტაგანროგელი. ამავე პერიოდში ღვთისმსახურება აღევლინებოდა ყოფილი საზაფხულო კინოთეატრის შენობაში, რომელიც გადააკეთეს სამლოცველო სახლად.
2000 წელს მთავარეპისკოპოს პანტელეიმონს თხოვნით მიმართეს მეორე მსოფლიო ომის ვეტერანებმა, რათა ეკურთხებინა ტაძრის მშენებლობა მიუსის ფრონტზე გამარჯვების აღსანიშნავად.
2003 წელს მატვეევო-კურგანის, კუიბიშევისა და ნეკლინოვის რაიონების ვეტერანებმა შექმნეს გაერთიანებული კრება, რომელიც დაკავებული იქნებოდა ეკლესიის მშენებლობის საკითხებით. ამავე წელს შეიქმნა ეკლესიის გეგმა. ეკლესიის მშენებლობა დაიწყო 2003 წელს.
სამშენებლო სამუშაოები მიმდინარეობდა ადგილობრივი მოსახლეობის, მეზობელი რაიონების მეწარმეების, ქალაქ დონის როსტოვისა და ტაგანროგის მოსახლეობის სახსრებით. ეკლესიის მშენებლობა დაჯდა ძვირი. 2015 წლის 1 მაისს დააყენეს გუმბათი და ჯვარი.
როსტოვის ახალმა მიტროპოლიტმა ეკლესიაში დააყენა მემორიალური დაფა, რომელზეც დააწერეს ომში დაღუპულთა სახელები. 2016 წლის 14 თებერვალს როსტოვის მიტროპოლიტმა მერკურმა აკურთხა ეკლესია პავლე ტაგანროგელის სახელზე.
ამჟამად ეკლესიასთან შექმნილია საკვირაო სკოლა, გამოდის სამრევლო გაზეთი „Слово“.
სქოლიო
კატეგორია:როსტოვის ოლქის ეკლესიები კატეგორია:როსტოვის ოლქის ღირსშესანიშნაობები
24/7 (East 17-ის ალბომი)
24/7 — ინგლისური ჯგუფ East 17-ის მეექვსე სტუდიური ალბომი, რომელიც გამოიცა 2017 წლის 17 თებერვალს, ავსტრალიაში ჯგუფის ტურნეს მსვლელობისას. ალბომში შეტანილი სიმღერები იწერებოდა ჯონ ჰენდის და ტერი კოლდუელის მიერ, ვოკალისტ რობი კრეიგის თანამონაწილეობით. ჩაწერაში არ მონაწილეობდნენ ჯგუფის ყოფილი წევრები ტონი მორტიმერი და ბრაიან ჰარვი.
სქოლიო
კატეგორია:East 17-ის ალბომები კატეგორია:2017 წლის ალბომები
დაკარგული სამოთხე
დაკარგული სამოთხე (Paradise Lost) — ინგლისელი პოეტის ჯონ მილტონის ეპიკური პოემა, პირველად გამოცემული 1667 წელს 10 წიგნად. 1674 წლის გამოცემაში წიგნების რაოდენობა თორმეტს გაუტოლდა. პოემა თეთრი ლექსით აღწერს პირველი ადამიანის ადამის ისტორიას. კრიტიკოსთა თქმით, ეს პოემა არის მილტონის ძირითადი ნაშრომი, რომელიც დაეხმარა მას რეპუტაციის გამყარებაში, როგორც მისი დროის ერთ-ერთი უდიდესი ინგლისელი პოეტისა.
არსებობს წიგნის არაერთი გამოცემა და თარგმანი, მათ შორის ქართულ ენაზეც. მილტონმა ამ პოემის გაგრძელლებაც დაწერა — „დაბრუნებული სამოთხე“. ითვლება, რომ ორივე წიგნში ინგლისის თავბრუდამხვევი პოლიტიკური ცხოვრება და ავტორის ბედი აისახა. 1667 წელს დაბრმავებულმა და გაღატაკებულმა ჯონ მილტონმა საავტორო უფლებები „დაკარგულ სამოთხეზე“ £10-ად გაყიდა.
სქოლიო
კატეგორია:ქრისტიანული პოეზია კატეგორია:ეპიკური პოემები
აგუსტინ I (მექსიკა)
აგუსტინ I (Agustín de Itúrbide y Aramburu; დ. 27 სექტემბერი, 1783 — გ. 19 ივლისი, 1824) — მექსიკური არმიის გენერალი და პოლიტიკოსი. 1822–1823 წლებში მექსიკის იმპერატორი.
ბიოგრაფია
მეცხრამეტე საუკუნის დასაწყისში, როცა მექსიკა ესპანეთის წინააღმდეგ დამოუკიდებლობისათვის იბრძოდა, რევოლუციის ლიდერმა მიგელ იდალგო ი კოსტილიამ არმიის გამოცდილ ოფიცერს, აგუსტინ დე იტურბიდეს რევოლიციური ძალების ხელმძღვანელობა შესთავაზა. მაგრამ ამის ნაცვლად მან მიიღო მეფისნაცვლის წინადადება, ესარდლა სამეფო ჯარისთვის, რომელსაც ამბოხებულთა წინააღმდეგ უნდა ებრძოლა.
მან ჩაახშო გლეხთა აჯანყება და დაამარცხა რევოლუციონერები, შეიპყრო და სიკვდილით დასაჯა მისი ლიდერები. გადამეტებულმა ძალადობამ, გამომძალველობამ ხალხი მის წინააღმდეგ აამხედრა და საბოლოოდ, თანამდებობიდან გადადგომა მოუწია. მაგრამ ესპანეთში მომხდარი ლიბერალური სახელმწიფო გადატრიაელების შედეგად, როიალისტები კოლონიური ხელისუფლების წინააღმდეგ გაილაშქრნენ. იტურბიდეს არმიის სარდლობა ჩააბარეს და მაინც მალევე გამონახა საერთო ენა მეამბოხეებთან.
იგუალას გეგმის საფუძველზე, რომელიც 1821 წელს გამოქვეყნდა, მექსიკამ დამოუკიდებლობა გამოაცხადა, მაგრამ ამას არ მოჰყოლია რაიმე სოციალური რეფორმები, რომლებსაც იდალგო ქადაგებდა. ულტრაკონსერვატორული დროებითი მთავრობის მეთაური იტურბიდე დიქტატორად ჩამოყალიბდა. და როცა მექსიკის ტახტზე ასაყვანად, ბურბონთა ვერც ერთი ჩამომავალი ვერ ნახეს, იტურბიდემ თავი იმპერატორ აგუსტინ I-ად გამოაცხადა თავი.
ლიტერატურა
კატეგორია:მექსიკის იმპერატორები კატეგორია:დაბადებული 27 სექტემბერი კატეგორია:დაბადებული 1783 კატეგორია:გარდაცვლილი 19 ივლისი კატეგორია:გარდაცვლილი 1823 კატეგორია:სიკვდილით დასჯილი მონარქები კატეგორია:ტახტიდან გადამდგარი მონარქები
იზთუზუს კუების სანაპირო
250px|მინიატიურა იზთუზუს კუების სანაპირო (Iztuzu kaplumbağalar sahil) — 4 კმ. სიგრძის ზღვის უბე მდინარე დალიანის ხმელთაშუა ზღვასთან შეერთების ადგილას. სანაპირო არის 120-160 მეტრი სიგანის ქვიშიანი ზოლი, რომელიც მდებარეობს მდინარე დალიანსა და ხმელთაშუა ზღვას შორის. სახელწოდება იმის გამო შეერქვა, რომ იგი ზღვის თავკომბალა კუს (Caretta caretta) ერთ-ერთ საუკეთესო საქვირითო ადგილს წარმოადგენს, რომელიც წითელ წიგნშია შეტანილი, როგორც გადაშენების პირას მყოფი სახეობა. ამ ფაქტორის გათვალისწინების გამო იზთუზუს სანაპიროს 1988 წლიდან დაცული ტერიტორიის სტატუსი აქვს.
რესურსები ინტერნეტში
კატეგორია:თურქეთის გეოგრაფია
გლუხოვოს ღვთისმშობლის კვართის ეკლესია
გლუხოვოს ღვთისმშობლის კვართის ეკლესია (Покровская церковь) — მოქმედი მართლმადიდებლური ეკლესია ნიჟნი-ნოვგოროდის დივეევოს რაიონის სოფელ გლუხოვოში. ტაძრის მშენებლობა მიმდინარეობდა 2009-2010 წლებში. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.
ისტორია
ეკლესია ააგეს 1731 წელს პეტრე აგრამკოვის ფინანსებით.